Aarhus Universitet efterlyser den uheldige ejer af den bil, der står halvejs nede i søen i Universitetsparken.

Annonce

En Ford Focus-ejer får sig helt sikkert en overraskelse, når vedkommende skal finde sin bil på parkeringspladsen ved Naturhistorisk Museum.

Bilen står ganske givet ikke der, hvor ejeren har efterladt den. Den befinder sig nemlig lige nu i den nedeste del af søen i Universitetsparken, der nok er mest kendt for lægge vand til ænder og dramatiske kapsejladser.

»Vil ejeren af en Ford Mondeo venligst fjerne sit køretøj fra uni-søen v Naturhistorisk Museum? ;-) Husk håndbremsen«, skriver Aarhus Universitet på sin Twitter-profil, og har efterfølgende præciseret, at bilen ikke er en Ford Mondeo, men en Ford Focus.